ร้านสลัดพรีเมี่ยมใต้จามจุรีสแควร์ที่มีเมนูสลัดให้เลือกสรรมากมาย สำหรับคนรักสลัด วันนี้ก็ได้ลองกับเขาซะที โดยที่สลัดของทางร้านจะมีให้เลือก 2 ไซส์คือ M/L และจะ customize เอง เพิ่มลด โน้น นั้น นี้ก็ได้ตามใจสะดวก
สลัดที่ได้ลองไปครั้งนี้ก็คือซีซาร์สลัดไก่ไซส์ M ราคา 89 บาทแอบสูงอยู่ บรรจุมาในกล่องพลาสติก ใส่มาในถุงพร้อมขนมปังกรอบไว้โรยบนสลัด ส่วนช้อนซ้อมกระดาษทิชชู่ เดินไผหยิบบริการตัวเอง และสามารถใส่พริกไทยหรือน้ำมันเพิ่มได้ตามใจชอบ ร้านไม่มีที่นั่งซื้อเสร็จแล้วก็เดินไปหาที่นั่งกินใน food court จามจุรีสแควร์แทน
ในส่วนของรสชาติผักสดดีเลยทีเดียว ตัวน้ำสลัดอร่อยมากไม่หวานมากและมันกำลังดี ส่วนของเนื้อไก่แห้งไปหน่อยไม่ค่อยฉ่ำ แต่สไตล์ไก่สำหรับอาหารเฮลตี้ก็คงประมาณนี้ละมั้งเพราะใช้การอบ ไม่มีน้ำมัน
สรุป (3.25/5) :: ถือว่าเป็นสลัดที่ราคาสูงเอาเริ่อง วัตถุดิบที่ใช้ดี ปริมาณอยู่ท้องเลยทีเดียว ถือว่าใครที่ชอบสลัดก็ลองแวะมาชิมกันได้ครับ